钦定古今图书集成/明伦汇编/闺媛典/第205卷 > 刘逵妻胡氏〈丘氏附〉
## 钦定古今图书集成/明伦汇编/闺媛典/第205卷 > 刘逵妻胡氏〈丘氏附〉

按《德清县志》：“胡氏，嫁刘逵，年二十六，夫亡。哺四孤，养
舅姑已上四垂白，黾勉操作，备极慈孝。其仲子庠生
崇节妻丘氏，年二十四亦寡。遗子在明，方十月，又多
病，姑妇鞠养，倍极艰辛。万历中，邑令表其闾。后在明
成进士，官虞衡陈情得旨建坊。字出董华亭笔，藏于
家。”